Deg useggas n 1934 teǧhed taɣult tasertant dɣa yeǧhed yid-s umezgun azzayri, yuɣal yuɣ udem anmetti asertan, teffeɣ-d taceqquft  FAQU n Maḥy Ddin Bacṭarzi i yuran akk ticeqqufinis s taɛrabt tantalant imi d tagi i iqerben ɣer yimnezhen, maca temḍel imi tamhersa tafṛansist tegguma ad yaẓ umezgun azzayri acku teɛlem d akken d allal ara d-yesfiqen agdud, imi yettnaḍaḥ war facal ɣef tmagit d yidles ineslem d yizerfan n wemdan. Deg-s tamussni d tẓuri yessaweḍ ad yezdi gar ccna d tira d turart deg tceqqufin-is, yekkat deg ucengu aṛumi s ustehzi d usenqed maca s lqaleb n useḍsu d tukksa n lxiq d unecraḥ i wegdud azzayri.